સહેવાગ ડાયમંડ 11 અને આફ્રિદી રોયલ્સ 11 વચ્ચે રમાયેલી મેચમાં પૂર્વ ભારતીય ક્રિકેટર વિરેન્દ્ર સહેવાગે તોફાની બેટિંગ કરી લોકોનુ દિલ જીતી લીધુ હતુ. જો કે આ મેચમાં તોફાની બેટિંગ કર્યા બાદ પણ તે ટીમને જીત ન અપાવી શક્યો. આ મેચમાં જ્યા સહેવાગે 62 રન બનાવ્યા હતા ત્યા આફ્રિદી ખાતુ પણ ખોલી શક્યો ન હતો. આફ્રિદી રોયલ્સ 11 તરફથી ઓવેસ શાહે તોફાની બેટિંગ કરી ટીમને જીત અપાવી હતી. સહેવાગની ટીમ પહેલા બેટિંગ કરતા 20 ઓવરમાં 164 રન બનાવી શકી, જ્યારે તેના જવાબમાં આફ્રિદી રોયલ્સ 11ની ટીમે 6 વિકેટથી મેચને જીતી હતી. આ મેચ દરમિયાન સૌથી વધુ પ્રકાશમાં આવતો ખેલીડી સહેવાગ જ બન્યો હતો. સહેવાગે આ મેચને લઇને એક ટ્વીટ પણ કરી હતી, જેમાં તેણે લખ્યુ કે, હથિયાર છોડ્યા છે, ચલાવવાનું નથી ભુલ્યો. સહેવાગનાં આ ટ્વીટ બાદ તેના પર પ્રતિક્રિયા કરતા ઘણા લોકોએ રિટ્વીટ કરી છે. જેમાં ટીમ ઇન્ડિયાનાં સર રવિન્દ્ર જાડેજાએ પણ ટ્વીટ કરી હતી, જો કે તેણે આ ટ્વીટમાં આફ્રિદી પર ટિપ્પણી કરતા લખ્યુ છે કે, બાપ બાપ હોતા હે, બેટા બેટા. ઔર ઇન્હે કાશ્મીર ચાહીએ. ડક સંભાલો.